text: Stigende priser på metal medfører flere tyverier
  18 maj 2011 kl. 13.30
  Genbrugspladser i Aabenraa plages af tyverier. Nu sættes der vagter på.
  Forsyningsselskabet Arwos er nu blevet så træt af næsten daglige tyverier, at selskabet nu sætter vagter på pladserne.
  Det er høje priser på metal, der har medført de mange tyverier. Tyvene går eksempelvis efter jerncontainere.
  Ifølge affaldschef i Arwos, Stinne Stokkebo, betragter mange ikke tyveri fra en genbrugsplads som egentligt tyveri:
   
  - Måske tænker de, at det ?bare? er affald. Men faktum er, at vi i Arwos sælger jernet videre, og overskuddet går til at holde priserne på vores affaldstakster nede. Nu må vi i stedet sende regningen videre til forbrugerne, siger Stinne Stokkebo.
  